
Kom med innspill til foreslått endring av detaljregulering fortetting Ånestadvegen

	Kort fortalt
· Planområdet ligger ved på Varhaug
· Planendringen innebærer mindre endringer innenfor delfelt BB1 og BB2.
· Planendringene kan påvirke deg, og du kan komme med innspill til disse.
· Fristen for å komme med innspill er 20.08.2026. 



Hva kan du gjøre?
1. Les planforslaget
Du finner mer informasjon om planforslaget i de vedlagte dokumentene og på https://www.ha.no/innspill/. 
2. Still spørsmål
Hvis du lurer på noe, kan du ta kontakt med arealplanlegger Kasper Eiane på e-post kasper.eiane@ha.kommune.no
3. Si din mening innen 20.08.2026
Merk innspill med: «Innspill til Ånestadvegen – planID 1119-202116» 
E-post: teknisk@ha.kommune.no
Brev: Hå kommune, Rådhusgata 8, 4360 Varhaug.
Foreslåtte endringer
Arkitektkontoret IHT AS fremmer på vegne av Sentrumsplassen AS forslag til mindre endring av reguleringsplan for detaljregulering fortetting Ånestadvegen, felt BBB1 (planid 202116).
Endringen omfatter: 
• økning av maks utnyttelsesgrad fra 160 % BRA til 225 % BRA 
• mindre justering av plassering og form for f_RA1 
• omdisponering av deler av f_UTE1 og BB1/BB2 til felles uteareal (f_PA1 og f_PA2) 
• mindre tilpasning med etablering av gjesteparkering
Hvorfor endre planen?
Arkitektkontoret IHT as søker på vegne av Sentrumsplassen AS om å endre gjeldende reguleringsplan plan-ID 202116 som gjelder for gbnr. 54/79, 19 og 160, delfelt BB1 og BB2 med f_ute1) på Ånestadvegen.

Sentrumsplassen AS ønsker å øke tillatt utnyttelsesgrad fra 160 % til 220 % BRA, omdisponere deler av arealformålene og etablere gjesteparkering. Endringen gjøres for å oppnå en mer hensiktsmessig arealdisponering og øke bokvaliteten med større balkonger og romsligere svalganger, uten at eksisterende byggehøyder eller planens hovedgrep endres. 

Hå kommune sin foreløpige vurdering
Hå kommune sin vurdering er at:
1. endringene i liten grad vil påvirke gjennomføringen av planen (rekkefølgekravene blir ikke påvirket)
2. endringene er innenfor hovedrammene i planen
3. viktige natur- og friluftsområder berøres ikke i større grad enn i gjeldende plan.

Forslaget til planendring er derfor sendt ut til berørte parter til uttalelse i tråd med plan- og bygningsloven § 12-14.
Hva skjer videre?
Hå kommune vil behandle de innkomne merknadene etter fristen. Dersom det da ikke kommer fram nye momenter som utløser krav om ordinær planprosess, vil kommunedirektøren avgjøre om endringen skal godkjennes eller avslås.

	Fakta
· Navn på plan: Detaljreguleringsplan for Ånestadvegen fortetting
· Planidentitet (planID): 1119-202116
· Arkivsaksnummer: 22/574
· Lovgrunnlag: Høring av planendring etter forenklet prosess i tråd med plan- og bygningsloven § 12-14.
· Forslagsstiller: Sentrumsplassen AS
· Plankonsulent: Arkitektkontor IHT AS, Ingunn Aarrestad



Med hilsen
Hå kommune
Ole Vikse 	Kasper Eiane
plansjef 	arealplanlegger
	Dokumentet er elektronisk godkjent og trenger ikke signatur
Vedlegg:
[Eventuelle vedlegg]

